થોડા દિવસો પહેલા મને એક નિવૃત્ત આઈપીએસ અધિકારી મળી ગયા, તેમની નિવૃત્તીને ઘણા વર્ષો થઈ ગયા, જ્યારે તેઓ નોકરીમાં હતા ત્યારે સરકારી ગાડીમાં ફરતા અને તેમની આસપાસ બંદુકો સાથે જવાનો રહેતા હતા, હવે તેઓ નિવૃત્ત છે, તેઓ જે કારમાં આવ્યા હતા તે આલીશાન મોંધી કાર હતી, કારની કિંમત લાખોમાં જ હશે, સાહેબની નોકરી દરમિયાન તે પ્રકારની પ્રકૃતિ હતી તે પ્રમાણે તેમની પાસે આવી મોંઘી કાર હોવી સ્વભાવીક હતું, મારી નજર તેમની કારના ડેસ બોર્ડ ઉપર પડી મેં જોયું તો ડેસ બોર્ડ ઉપર પોલીસનો ડંડો પડયો હતો, મેં તેમને પુછ્યું સાહેબ ડેસ બોર્ડ ઉપર ડંડો કેમ છે, તેમણે મારી સામે જોયું અને થોડા ધીમા અવાજે કહ્યું, પોલીસમાંથી તો નિવૃ્‌ત્ત થઈ ગયો પણ મનમાં પડેલો પેલો પોલીસવાળો હજી જતો નથી.